BMW 600

BMW 600 — чатырохмесны мікрааўтамабіль , якія выпускаўся BMW з сярэдзіны 1957 да лістапада 1959 года. Гэта быў першы пасляваенны чатырохмесны аўтамабіль BMW эканом-класа, які быў часткова заснаваны на двухмесным BMW Isetta. Гэта мадэль не мела значны камерцыйны поспех, але яна распачала працэс праектавання для свайго больш паспяховага пераемніка, BMW  700.

 Канцэпцыя і дызайн 
злева|міні|Знешні выгляд справа на 3/4, з адкрытай пярэдняй і зачыненай бакавой дзвярмі
BMW было трэба пашырыць свой мадэльны шэраг, але яна не мела рэсурсаў, каб распрацоўваць поўнасцю новыя машыны з новымі рухавікамі. Таму яна выкарыстала напрацоўкі, ужываныя ў Ізецце ў якасці адпраўной кропкі для новага чатырохмеснага аўтамабіля эканом-класа.
злева|міні|Інтэр'ер BMW 600
Заднематорны чатырохмесны аўтамабіль вагоннай кампаноўкі меў дзверы для вадзіцеля і пасажыра ў пярэдняй сценцы, і дзверы з правага боку для задніх седакоў. Неабходнасць перавазіць чатырох чалавек патрабавала большай рамы, іншай задняй падвескі і больш магутнага рухавіка. З дапамогай каробчатага бакавога профілю і прамых папярочных труб была распрацавана новая рама. 

Мадэль 600 выкарыстоўвала пярэднюю падвеску і пярэднія дзверы Ізеты. Задняя падвеска — незалежная з касымі рычагамі; гэта быў першы раз, калі BMW  выкарыстаў гэтую сістэму. Шасі мела колавую базу 1700 мм, пярэднюю каляіну 1220 мм, заднюю каляіну 1160 мм.

BMW 600 меў двухцыліндравы рухавік рабочым аб'ёмам 582 см3 ад матацыкла Р67. Гэты рухавік, які выдаваў 19,5 к.с. пры 4500 абаротаў у хвіліну, быў усталяваны ззаду задняга кола. Акрамя стандартнай цалкам сінхранізаванай чатырохступеньчатай механічнай каробкі, таксама была даступная паўаўтаматычная каробка перадач Saxomat. Максімальная хуткасць — каля 100 км/г.

 Прыём 
Дадзеныя аб продажах 600 мадэлі не апраўдалі надзеяў BMW. За ўвесь час яе вытворчасці з жніўня 1957 па 1959 год было выраблена каля 35 000 экземпляраў. Гэта было звязана з канкурэнцыяй з больш звычайнымі машынамі, уключаючы Фольксваген Жук

 Спадчына 
міні|Выгляд ззаду 600
BMW 600 гуляў непасрэдную ролю ў распрацоўцы яго пераемніка, BMW 700. Вольфганг Дэнзел, дыстрыб’ютар аўтамабіляў BMW у Аўстрыі, папрасіў Джавані Мікелоці падрыхтаваць канцэптуальныя эскізы, грунтуючыся на падоўжаным шасі BMW 600. Дэнзел прадставіў кіраўніцтву BMW канцэпцыю 2-дзвернага купэ з нахільным дахам. Канцэпцыя ў цэлым была прынятая добра, але былі выказаны пярэчанні з нагоды абмежаванай прасторы для пасажыраў. Кампанія BMW вырашыла выпускаць дзве версіі — купэ і 2-дзверны седан з дахам, які быў вышэй і больш.

Яшчэ адной спадчынай 600 мадэлі была незалежная задняя падвеска з касымі рычагамі. Гэта было першае выкарыстанне падвескі гэтага тыпу на аўтамабілях BMW і, за выключэннем BMW М1, яна была выкарыстана ў кожным аўтамабілі BMW да 1990-х гадоў. Гэты тып падвескі ў канчатковым рахунку быў выцеснены "Z-воссю" шматрычагавай падвескі, якая была прадстаўлена ўпершыню на БМВ Z1 у 1988 годзе. Апошнія аўтамабілі BMW з падвескай з касымі рычагамі былі BMW Compact і BMW Z3.

 Эфектыўнасць выкарыстання прасторы 
BMW 600 была адзначана ў часопісных артыкулах у якасці прыкладу эфектыўнага дызайна прасторы: яна можа правозіць чатырох чалавек пры карацейшай даўжыні, чым у Mini.

 Крыніцы 

 Літаратура 


 Спасылкі 
 Motorbase: BMW 600 
 Microcar Museum: BMW 600 (blue)
 Microcar Museum: BMW 600 (yellow)
 BMW 600 Yahoo Group 

600
Катэгорыя:Заднепрывадныя аўтамабілі
Катэгорыя:Аўтамабілі паводле алфавіта